|  |
| --- |
| Projektas Projektas |
| Pagėgių savivaldybės taryba **sprendimas**  **dėl pagėgių savivaldybės tarybos 2018 m. vasario 20 d. sprendimo Nr. T-21 „Dėl Pagėgių savivaldybės 2018 metų biudžeto tvirtinimo“ pakeitimo (3)** |
| 2018 m. rugpjūčio 10 d. Nr. T1-120 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu ir 18 straipsnio 1 dalimi, Lietuvos Respublikos 2018 m. valstybės biudžeto ir savivaldybių biudžetų finansinių rodiklių patvirtinimo įstatymu, atsižvelgdama į asignavimų valdytojų prašymus, Pagėgių savivaldybės taryba n u s p r e n d ž i a:

1. Pakeisti Pagėgių savivaldybės tarybos 2018 m. vasario 20 d. sprendimo Nr. T-21 „Dėl Pagėgių savivaldybės 2018 metų biudžeto tvirtinimo“ 1, 3, 4, 5, 8 priedus (pridedama).

2. Patvirtinti Pagėgių savivaldybės 2018 metų specialiąją tikslinę dotaciją valstybės investicijų programoje numatytoms kapitalo investicijoms finansuoti – 420 000 eurų ( 9 priedas).

3. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Dainora Butvydienė

Bendrojo ir juridinio skyriaus

vyresnioji specialistė Ingrida Zavistauskaitė

Kalbos ir archyvo tvarkytoja Laimutė Mickevičienė

Parengė Rūta Fridrikienė,

Finansų skyriaus vedėja

**DĖL PAGĖGIŲ SAVIVALDYBĖS TARYBOS 2018 M.VASARIO 20D. SPRENDIMO NR. T- 21 ,,DĖL PAGĖGIŲ SAVIVALDYBĖS 2018 METŲ BIUDŽETO TVIRTINIMO“ PAKEITIMO(3)**

**AIŠKINAMASIS RAŠTAS**

**2018m. rugpjūčio 7d.**

***1.Parengto projekto tikslai ir uždaviniai :*** *Iš dalies pakeisti savivaldybės tarybos 2018 m. vasario 20 d. sprendimu Nr. T-21 ,,Dėl Pagėgių savivaldybės 2018 metų biudžeto tvirtinimo” patvirtintas biudžeto pajamas ir asignavimų valdytojų asignavimus programoms vykdyti.*

***2. Kaip šiuo metu yra sureguliuoti projekte aptarti klausimai:*** *Savivaldybės biudžeto keitimą reglamentuoja Vietos savivaldos įstatymas,* *Lietuvos Respublikos 2018 m. valstybės biudžeto ir savivaldybių biudžetų finansinių rodiklių patvirtinimo įstatymas, Lietuvos vyriausiojo archyvaro 2017 m. gruodžio 21 d. įsakymas Nr. VE-116 ,,Dėl 2018 metų lėšų, skirtų* *valstybės perduotai savivaldybėms priskirtų archyvinių dokumentų tvarkymo funkcijai atlikti, paskirstymo“ pakeitimo“,* *Lietuvos Respublikos Vyriausybės 2018 m. balandžio 4d. nutarimas Nr. 340 ,,Dėl valstybės institucijų 2018-2020 metų programoje numatytų valstybės kapitalo investicijų paskirstymo pagal asignavimų valdytojus ir investicijų projektus (investicijų projektų įgyvendinimo programas) , Valstybinės mokesčių inspekcijos prie LR Finansų ministerijos Mokesčių ir kitų įmokų į biudžetus apyskaitos forma 1-VP 4priedas, asignavimų valdytojų prašymai.*

***3.Kokių teigiamų rezultatų laukiama:*** *Bus vykdomos Vietos savivaldos įstatymu patvirtintos savivaldybės funkcijos, pakoreguotos pagal buhalterinę apskaitą lėšos turtui įsigyti, sumažės kreditinių įsiskolinimų .*

***4.Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** *Nėra*

***5. Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą****. Asignavimų valdytojų įsakymai; Įstaigų sąmatų pakeitimas.*

***6.Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.*** *Priėmus sprendimą , asignavimų valdytojai per 3 darbo dienas pakeičia programų sąmatas.*

***7. Ar reikalinga atlikti sprendimo projekto antikorupcinį vertinimą:*** *Taip.*

***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)****.*

***9.Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** *Negauta.*

***10. Projekto rengėjas ar rengėjų grupė .****Finansų skyriaus vedėja – Rūta Fridrikienė.*

***11. Kiti, rengėjo nuomone, reikalingi pagrindimai ir paaiškinimai.***

Finansų skyriaus vedėja \_\_\_\_\_\_\_\_\_\_\_\_\_\_ Rūta Fridrikienė